สวัสดีค่ะ นู๋มีเรื่องรบกวนปรึกษาคุณ เพิ่งมีอาการวันนี้ก่อนหน้านี้จะมีปัญหาเรื่องปวดท้องข้างซ้ายล่างมีอาการเรอตลอดเวลา วันนี้มีเลือดสดๆและลิ่มเลือดออกมาทางทวารหนัก ตอนแรกมีอาการเหมือนจะปวดหนัก แต่นั่งไปสักพักก็ไม่ปวด แต่มีเลือดออกมา ตกใจมากค่ะ ตอนนี้ยุต่างประเทศด้วย จะไปปรึกษายังไงค่ะ และอาการของนู๋ต้องทำยังไงบ้างค่ะ กลัวมากเลยค่ะ
สวัสดีค่ะ อาการเลือดออกทางทวารหนัก อาจเกิดจาก-ริดสีดวงทวาร(hemorrhoid)-แผลฉีกขาดที่รูทวารหนัก(anal fissure)-การอักเสบของทวารหนัก-ลำไส้อักเสบ(colitis)-ถุงลำไส้อักเสบ(diverticulitis)-ลำไส้ขาดเลือด(bowel ischemia)-แผลในกระเพาะอาหาร-เนื้องอกในทางเดินอาหารที่พบบ่อยคือเรื่องของริดสีดวงทวารหนักโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาเบื้องต้นการดูแลตนเองเพื่อป้องกันอาการถ่ายเป็นเลือดคือ การทานอาหารให้ถูกสุขลักษณะ เน้นทานอาหารที่มีกากใย ดื่มน้ำให้เพียงพอ ออกกำลังกายและขับถ่ายให้เป็นเวลาแนะนำว่าควรไปพบศัลยแพทย์ทั่วไปหรือศัลยแพทย์ด้านไส้ตรงและทวารหนัก เพื่อตรวจดูว่าเป็นเลือดจากริดสีดวงทวารหรือไม่ ถ้าใช่แล้วริดสีดวงตอนนี้มีความรุนแรงอยู่ระดับใด รักษาด้วยการปรับพฤติกรรมพอหรือไม่ หรือจำเป็นต้องรักษาด้วยการผ่าตัดเอาริดสีดวงออก หรือใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้น